**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 04.06.2024, ora 08.00 – 05.06.2024, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 05.06.2024, ora 08.00**

**RÂURI:**

**I.N.H.G.A.** a emis o **ATENŢIONARE Hidrologică, cod galben,** valabilă în intervalul **04.06.2024 ora 12:00 – 05.06.2024 ora 09:00**, vizând **scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri** din bazinele hidrografice **Suceava, Bârlad şi Prut,** cu posibile depăşiri ale **COTELOR DE ATENŢIE**, astfel:

**COD GALBEN**

**În intervalul 04.06.2024 ora 12:00 – 05.06.2024 ora 09:00** pe râurile din bazinele hidrografice: Suceava – bazin superior şi afluenţi bazin mijlociu şi inferior **(judeţul Suceava)**, Bârlad – bazin amonte S.H. Negreşti şi afluenţii aferenţi sectorului aval S.H. Negreşti - amonte S.H. Bârlad **(judeţele: Neamţ, Iaşi şi Vaslui)**, Jijia – bazin superior şi afluenţi bazin mijlociu şi inferior, Prut - afluenţii aferenţi sectorului amonte confluenţă cu râul Jijia **(judeţele: Botoşani şi Iaşi)**.

**Atenționarea Hidrologică vizează în principal fenomenele de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare pe unele râuri mici din judeţele: Iaşi şi Vaslui.**

Aceast mesaj a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

* - *BOTOŞANI, IAŞI, NEAMŢ, SUCEAVA şi VASLUI – ATENŢIONARE Hidrologică, cod Galben*

**Debitele au fost în creştere** ca urmare a precipitațiilor, sub formă de aversă, prognozate şi propagării, exceptând râurile din bazinele hidrografice: Crasna, Barcău, Crişuri, Bega, Bârzava, Moravița, Caraș, Nera, Cerna, unde au fost în uşoară scădere.

Pe râurile din bazinele Vedea, Argeș, Ialomița, bazinul mijlociu și inferior al Oltului, bazinul inferior al Buzăului, pe cursul Prutului și pe râurile din Dobrogea debitele au fost relativ staționare.

Debitele se situează în general la valori sub mediile multianuale lunare, cu coeficienți moduli cuprinși între 30-70%, mai mici (sub 30% din normalele lunare) pe râurile din bazinele hidrografice: Iza, Tur, Crasna, Barcău, Crișuri, Târnava Mică, Moravița, Caraș, Cerna, Vedea, Ialomița (exceptând bazinul Prahovei), Siret (exceptând Putna, cursurile superioare ale Buzăului, Bistriței şi cursul inferior al Rm. Sărat), bazinul inferior al Someșului, afluenții din bazinul mijlociu și inferior al Oltului, afluenții Jiului, pe unii afluenți din bazinul Argeșului și pe unele râuri din Dobrogea și mai mari (peste 100% din normele lunare) pe râurile din bazinele hidrografice: Someșul Mic, bazinul superior și mijlociu al Timișului și pe afluenții din bazinul mijlociu al Mureșului.

În interval s-a situat peste **COTA DE ATENȚIE** râul Vl. Luncanilor – Chitid (255+5)-jud. HD.

În interval au fost emise **o** **AVERTIZARE HIDROLOGICĂ** şi **nouă ATENȚIONĂRI HIDROLOGICE** pentru fenomene imediate.

Este în vigoare **ATENŢIONAREA HIDROLOGICĂ NR. 44 din 04.06.2024** începând cu ora 12:00

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general în creştere** ca urmare a propagării și a precipitațiilor prognozate, sub formă se aversă, exceptând bazinele hidrografice ale râurilor: Vișeu, Iza, Crasna, Barcău, Crişuri, Bârzava, Moravița, Caraș, Nera, Cerna, Jiu, unde vor fi în scădere și râurile din bazinele: Bega, Vedea, bazinele mijlocii și inferioare ale Argeşului şi Ialomiței, pe cursul mijlociu și inferior al Prutului şi pe râurile din Dobrogea, unde vor fi relativ staționare.

Sunt posibile scurgeri importante pe versanţi, torenţi şi pâraie, viituri rapide pe unele râuri mici din zonele de deal și munte din vestul, centrul, nordul și sud-estul țării, cu posibile efecte de inundaţii locale şi creşteri de niveluri şi debite cu posibile depăşiri ale **COTELOR DE ATENŢIE**, ca urmare a precipitaţiilor sub formă de aversă, mai însemnate cantitativ, prognozate şi propagării.

Se menține în vigoare **ATENŢIONAREA HIDROLOGICĂ NR. 44 din 04.06.2024**, până la ora 09:00.

**DUNARE:**

**Debitul la intrarea în țar****ă (secțiunea Baziaș) în** **intervalul 04 - 05.06.2****024 a fost în creștere, având valoarea de** **5100 m3/s,** sub media multianuală a lunii **mai (7950 m3/s).**

În aval de Porţile de Fier, debitele au fost în creștere pe sectorul Gruia – Tr. Măgurele, în scădere pe sectorul Zimnicea – Vadu Oii și staționare pe sectorul Brăila – Tulcea.

**Debitul la intrarea în** **țară (secțiunea Baziaș) va fi în creştere (5300 m3/s).**

În aval de Porţile de Fier, debitele vor fi în creştere pe sectorul Gruia – Oltenița, în scădere pe sectorul Călărași – Galați şi staţionare pe sectorul Isaccea – Tulcea.

**2.** **Situaţia meteorologică în intervalul 04.06.2024, ora 08.00 – 05.06.2024, ora 08.00**

**A.N.M.** a emis **o ATENŢIONARE Meteorologică, cod galben** valabilă în intervalul **04.06.2024, ora 12.00 – 04.06.2024, ora 23.00**, vizând **instabilitate atmosferică temporar accentuată,** conform căreia: În intervalul menționat, în cea mai mare parte a Moldovei și în zona Carpaților Orientali vor fi perioade cu instabilitate atmosferică. Aceasta se va manifesta prin averse torențiale, descărcări electrice, intensificări de scurtă durată ale vântului și izolat vijelii și grindină. În intervale scurte de timp sau prin acumulare cantitățile de apă vor fi de 20...25 l/mp și izolat de peste 30...40 l/mp.

Aceast mesaj meteorologic a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

* - *BACĂU, BOTOŞANI, BISTRIŢA-NĂSĂUD, COVASNA, HARGHITA, IAŞI, MARAMUREŞ, MUREŞ, NEAMŢ, SUCEAVA, VASLUI şi VRANCEA – ATENŢIONARE Meteorologică, cod Galben*

**În ţara,** valorile termice diurne, în scădere față de ziua anterioară în cea mai mare parte a țării, s-au situat în jurul celor normale în vest și nord-vest și peste mediile perioadei în rest, caracterizând încă o vreme local călduroasă în regiunile extracarpatice. Au fost perioade cu instabilitate atmosferică în primele ore ale zilei local în sud-estul teritoriului, iar după-amiaza și seara în Maramureș, Moldova, nordul și estul Transilvaniei, pe arii mai restrânse în Crișana și nordestul Munteniei și izolat în Banat. Instabilitatea s-a manifestat prin dezvoltări noroase convective, căderi de grindină în special de medii dimensiuni (2...5 cm) - confirmate din datele rețelelor hidro și meteo, precum și din surse externe pentru județele Maramureș, Cluj, Bistrița-Năsăud, Mureș, Harghita, Botoșani, Neamț, Bacău, Iași, Vaslui, Buzău și Brăila, intensificări de scurtă durată ale vântului (rafale în general de 55...60 km/h) ce au luat și aspect de vijelie, consemnate în zona localităților Bistrița și Darabani, descărcări electrice și averse, local torențiale. Astfel, s-au înregistrat și cantități de apă de peste 20...25 l/mp și izolat de peste 40...50 l/mp. Temperaturile maxime s-au încadrat între 21 de grade la Șiria și Dumbrăvița de Codru și 34 de grade la București-Filaret*, iar indicele temperaturăumezeală (ITU) a atins, pe spații mici, pragul critic de 80 de unități în partea central-sudică a Munteniei.* La ora 06 valorile termice erau cuprinse între 9 grade la Întorsura Buzăului și 21 de grade la Sulina.

***Observație:*** *au fost emise* ***42 mesaje pentru fenomene meteorologice periculoase imediate: 2 avertizări cod roșu, 28 avertizări cod portocaliu și 12 atenționări cod galben .***

**La Bucureşti,** vremea s-a menținut călduroasă după-amiaza, când și *indicele temperatură-umezeală (ITU) a atins pragul critic de 80 de unități,* deși temperatura maximă a avut valori ușor mai scăzute comparativ cu ziua anterioară, de 32 de grade la Afumați și Băneasa și de 34 de grade la Filaret. Cerul a fost variabil, mai mult senin în cursul nopții iar vântul a suflat slab și moderat. La ora 06, temperatura aerului era de 17 grade la stația meteo Băneasa și 18 grade la Afumați și Filaret.

**3. Prognoza meteorologică în intervalul 05.06.2024, ora 08.00 – 06.06.2024, ora 08.00**

**În ţara,** vremea se va încălzi ușor în cea mai mare parte a țării, iar în sud și sud-est, mai ales la câmpie va fi călduroasă. Cerul va fi variabil, dar vor fi și perioade cu instabilitatea atmosferică ce se va manifesta prin înnorări temporar accentuate, averse și descărcări electrice - în a doua parte a zilei în cea mai mare parte a zonei montane, pe spații mai mici în zonele joase din vest, centru și nord, iar seara și la începutul nopții în partea de est-sud-est a teritoriului. În timp scurt, cantitățile de apă vor depăși pe alocuri 15...25 l/mp și izolat vor fi posibile căderi de grindină. Vântul va sufla slab și moderat, izolat cu ușoare intensificări în timpul ploilor. Temperaturile maxime se vor încadra între 23 și 33 de grade, local cu cele mai ridicate valori în Muntenia, Dobrogea continentală și sudul Moldovei; minimele termice vor fi cuprinse între 9...10 grade în depresiunile Carpaților Orientali și 20...21 de grade pe litoral.

**La Bucureşti,** vremea va fi călduroasă, cu o maximă a temperaturii aerului de 32...33 de grade. Cerul va fi variabil, iar vântul va sufla slab și moderat. Temperatura minimă va fi de 14...17 grade.

**II. CALITATEA APELOR**

**2.1. Pe fluviul Dunarea**

**Administrația Bazinală de Apă Jiu Craiova** informează în legatură cu evenimentul rutier produs în data de 04.06.2024, în zona viaductului Bahna, județul Mehedinți, acolo unde un TIR încărcat cu cabluri a rupt parapetul de protecție și a căzut în fluviul Dunărea.

Reprezentanții SGA Mehedinți s-au deplasat la fața locului. Nu s-au semnalat scurgeri importante de produs petrolier. Încărcătura din autotren nu pune în pericol calitatea apei fluviului Dunărea.

SGA Mehedinți monitorizează în continuare fluviul Dunărea.

.

**2.2. Pe râurile interioare**

**Administrația Bazinală de Apă Siret Bacău** informează în data de 04.06.2024, ora 11:50, că pe râul Siret, în dreptul orașului Dolhasca, județul Suceava, zona podului de pe drumul județean DJ208, există exemplare de pești morți.

S-a dispus deplasarea la fața locului a unei echipe formate din reprezentanți ai birourilor I.T.A., G.R.A. și Laborator, în vederea verificării celor sesizate și identificării eventualelor cauze.

Echipa de verificare a ajuns la fața locului si a constatat următoarele:

- prezența fenomenului de mortalitate piscicolă în albia râului Siret în zona podului de pe drumul județean DJ208 Dolhasca-Budeni;

- în zona sus menționată se execută lucrări de reabilitare a podului, inclusiv lucrări în albia râului Siret;

- reprezentanții S.G.A. Suceava însoțiți de reprezentanți ai G.N.M. – C.J. Suceava, desfășoara acțiuni de verificare a cursului râului Siret, atât în amonte cât și în aval de zona cu mortalitate piscicolă, în vederea identificării unor eventuale surse de poluare;

- s-a informat Primăria orașului Dolhasca cu privire la incidentul produs, astfel încât să monitorizeze zona și să interzică colectarea și consumul pestelui de către populație.

- s-a impus constructorului care efectuează lucrări în zona podului să recolteze peștele mort și să il transporte la un incinerator de deșeuri animale, conform legislației în vigoare.

S-au prelevat probe de apă din următoarele secțiuni :

1. Apă suprafață râu Siret , pod beton DJ 208 - zona cu mortalitate piscicolă;

2. Apă suprafață râu Siret, 100 m amonte pod DJ 208;

3. Apă suprafață râu Siret, 500 m amonte pod DJ 208;

4. Apă suprafață râu Siret, 500 m aval pod DJ 208;

5.Apă suprafață râu Siret, 1000 m aval pod DJ 208;

- s-a constatat mortalitate piscicolă de aproximativ 200 kg pește din specile scobar (90%) în rest alte specii, ( oblete, clean, biban etc. ) pe un luciu de apă izolat de râul Siret format în zona amonte a podului în urma amenajări căiilor de acces pentru lucrările ce se desfășoară la acest obiectiv. Mortalitatea piscicolă s-a manifestat pe o suprafață de aproximativ 2400 mp luciu de apă din albia râului Siret.

* -în urma efectuări analizelor de laborator se constată că râul Siret are clasa a III-a de calitate, clasă dată de indicatorul azotiți, în toate secțiunile de monitorizare amonte și aval de zona cu mortalitate piscicolă;
* -în zona podului de beton DJ208 unde a fost prezentă mortalitate piscicolă, calitatea apei râului Siret se degradează ușor trecând în clasa a- IV-a de calitate, clasă determinată de indicatorul CCO-Cr;
* -se observă o creștere a concentrației consumului chimic de oxigen de la sub limita de detecție până la valoarea de 65,42 mg/l în zona afectată;

Restul indicatorilor fizico-chimici analizați nu au suferit variații semnificative ale concentrațiilor în secțiunile de monitorizare.

**Nu se constată poluarea râului Siret, cursul de apă își menține clasa a III-a de calitate atât în amonte, cât și în aval de zona de mortalitate piscicolă.**

**Se observă o ușoară degradare a calității apei râului Siret în zona podului de pe DJ 208. În urma rezultatelor buletinelor de analize nu se poate stabili cu exactitate cauza mortalității piscicole în acea zonă.**

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

Nu au fost semnalate evenimente deosebite.

**3.2. În domeniul solului şi vegetaţiei**

Nu au fost semnalate evenimente deosebite.

**3.3. În domeniul supravegherii radioactivităţii mediului**

Nu au fost semnalate evenimente deosebite.

**3.4. În municipiul Bucureşti**

Nu au fost semnalate evenimente deosebite.

**IV. ALIMENTĂRI CU APĂ**

***Administraţia Bazinală de Apă Prut-Bârlad***

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricțiilor;

- S.C. ACVACOM S.R.L. Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- S.C. MIHPES S.R.L. Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor;

- S.C. APAVITAL S.A. Iași prin reducerea debitelor la sursa r. Bahlui – ac. Parcovaci corespunzător treptei II de aplicare a restricțiilor.

**DIRECȚIA COMUNICARE**